हकीकत यही है कि 2004 के बाद ओम पुरी कमर्शियल मसाला फिल्मों में काफी छोटे छोटे किरदार निभाने लगे थे. इस पर उन्होंने हमसे कहा था-‘‘सच कहूं तो पैसे के लिए कई फिल्में कर रहा हूं. मैं अपने करियर कीशुरूआत में बहुत अच्छा काम कर चुका हूं. अब बुढ़ापे के लिए, बच्चे की परवरिश के लिए, बच्चे को अच्छे स्कूल में पढ़ाने के लिए, बीमार होने पर दवा के लिए धन चाहिए. उसी धन के लिए मैं तमाम ऐसी फिल्में कर रहाहूं. सीधे सपाट शब्दों में कहूं तो जिंदगी जीने के लिए कमर्शियल फिल्में कर रहा हूं.’’